text: Un pollastre a l'ast fet 'amb molt d'amor' i cuit a la llenya
  Ca l'Àngel és la rostisseria tot en una, ja que són experts en l'elaboració de carns, verdures i peix. Quan demanes pel secret del seu pollastre et diuen que està fet 'amb molt d'amor'. Fa 16 anys que l'Àngel Vivas va obrir aquesta botiga per oferir tota mena de plats i, preferentment, el seu pollastre cuit a la llenya. L'expertesa amb el caliu permet servir un pollastre impecable, melós per dins i cruixent per fora, i tota mena de complements ideals per acompanyar-lo, des d'amanides a diversos tipus d'arròs, a més exquisits postres, i tot elaborat en el mateix obrador de Ca l'Àngel. A més del pollastre, els canalons i els calamars a la romana són les estrelles de l'establiment.